钦定古今图书集成/明伦汇编/闺媛典/第320卷 > 皇清五十三 > 汪良彩妻戴氏
## 钦定古今图书集成/明伦汇编/闺媛典/第320卷 > 皇清五十三 > 汪良彩妻戴氏

按《海盐县志》：“戴氏，儒士汪良彩妻。赋性仁孝，结褵十载。夫亡，氏抚二孤，延师训诲，脱簪珥以供膏火。会岁祲，令徙业盐䇲，侨寓武原。然氏志不在温饱，命长孙兆綦读书。方弱冠，领戊午乡荐，氏以先人祠墓在故里，欲命次孙兆琦受室于彼，以承祭祀。己未夏，兆琦死，孙媳金氏从焉。壬戍，兆綦成进士，氏未及见而终” ，年七十有九，守节五十馀载。海盐令表其门。